《解语花 和弇州题美人捧茶》
清代·王士禄

银床缓汲，玉砌新晴，栏影愔愔细。峭寒斜倚。花阴畔、静把小铛亲试。

云光露蕊。遥拖映、柔烟几缕。松响消、匀写娇擎，姽婳春风意。

轻约䰀鬟鬌髻。看芳磁如雪，光映荑指。佩幽环脆。

参差近、顿唤馀酲教起。樱桃小婢。越衬得、霍娘娇丽。

珊枕边、徐嗅兰香，还带兰膏味。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。